Náhrada za nedostupný Trifed Expectorant
Dobrý deň,

prosím vás, aká je náhrada za nedostupný liek Trifed Expectorant?
Ďakujem pekne
Dobrý deň,
ďakujeme za Vašu otázku.
Liek Trifed Expektorant obsahuje kombináciu troch liečiv a to triprolidín, pseudoefedrín a guajfenezín. Používa sa na zmiernenie príznakov sprevádzajúcich ochorenia horných dýchacích ciest so zhoršeným vykašliavaním. Momentálne nie je na trhu liek s totožnou kombináciou daných liečiv. Z voľnopredajných liekov je vhodný na podporu vykašliavania napr. sirup Prospan, ktorý obsahuje účinnú zložku výťažok z listov brečtana popínavého alebo sirup Robitussin Expektorans, ktorý obsahuje liečivo guajfenezín.
Prajem pekný zvyšok dňa.
S pozdravom
Mgr. Emma Halás Haluščíková